ร้านเปิดใหม่ อยู่ค่อนข้างไกล เกือบถึงหาดเจ้าสำราญ สังเกตุป้ายฝั่งซ้ายมือ(มุ่งหน้าไปหาดเจ้า)จะมีป้ายใหญ่เพียงอันเดียวบอกชื่อร้าน"ป้าหยัน" 50 เมตรเลี้ยวซ้าย ซึ่งกระชั้นมาก แล้วก็ต้องขับไปเรื่อยๆ ก็จะถึงร้านซึ่งอยู่เลียบคลอง ร้านสวยมาก ใหญ่มาก โอ่โถง ดูดีสุดๆ เหมาะแก่การพาครอบครัวมาสังสรรค์ หรือมาเดทกับแฟน(เจ้าร้านของเป็นสถาปนิกร้านจึงสวยมากๆ) เฟอร์นิเจอร์รวมถึงภาชนะใส่อาหารทุกชิ้นดูดีมีคลาสสุดๆ รสชาติอาหารถือว่าอร่อยมากเกือบทุกจาน พนักงานรวมถึงเจ้าของร้านดูแลดีมากๆ มารยาทดีทุกคน เมนูที่ไม่ควรพลาดคือ ไอศกรีมมะพร้าว ซึ่งอร่อยมากๆ หวานกลมกล่อม มีเนื้อมะพร้าวทุกอณูของไอศกรีมเลยก็ว่าได้ แกงไตปลารสชาติอร่อยจัดจ้านแบบคนใต้(แต่ค่อนข้างแปลกที่ไม่ใส่หน่อไม้ มะเขือและฟักทอง มันทำให้แกงดูขาดๆเครื่องดูไม่ครบ) ปลากะพงทอดน้ำปลาอร่อยมากๆไม่ควรพลาดเช่นกัน แกงส้มไข่ชะอมกุ้งก็อร่อยกลมกล่อม กะหล่ำปลีทอดน้ำปลาก็เด็ดไม่แพ้ใคร